ওঙ্গোল

ওঙ্গোল হল ভারতের রাজ্য অন্ধ্রপ্রদেশের প্রকাশম জেলার একটি শহর। এটি প্রকাশম জেলার সদর দফতর এবং সঙ্গে সঙ্গে ওঙ্গোল রাজস্ব বিভাগের ওঙ্গোল মণ্ডলের মণ্ডল সদর দফতর। ওঙ্গোল গবাদি পশু, যেটি বলদের একটি দেশীয় জাত, তার নাম এসেছে এই ওঙ্গোল থেকে। প্রকাশম জেলা আগে ওঙ্গোল জেলা নামে পরিচিত ছিল এবং পরে, মহান দেশপ্রেমিক এবং প্রাক্তন মুখ্যমন্ত্রী টাঙ্গুতুরি প্রকাশম পান্থুলুকে শ্রদ্ধা জানাতে জেলার নাম প্রকাশম করা হয়। এই শহরের ইতিহাস খ্রিস্টপূর্ব ২৩০ থেকে মৌর্য্য এবং সাতবাহনের শাসনকালের সাথে সম্পর্কিত। এখন যেটি অন্ধ্রপ্রদেশ, সেই অঞ্চলে তাদের রাজত্ব ছিল। সাতবাহনের সময়ের সাথে সম্পর্কিত কয়েকটি শিলালিপি ওঙ্গোলের কাছে চীন গঞ্জাম গ্রামে পাওয়া গেছে। সাতবাহন শাসন শেষ হবার পরে, কাকতীয় রাজবংশের শাসনের সময়, আবার এই জায়গাটির উল্লেখ পাওয়া যায়, যখন কাছের শহর মোতুপল্লি এবং ভোদা রেভু প্রধান সমুদ্রবন্দর হিসাবে কাজ করছিল। তৃতীয় এবং চতুর্থ শতাব্দীর পল্লব শাসকদের শিলালিপিতেও ওঙ্গোলের উল্লেখ রয়েছে। শহরটি একসময় কৃষ্ণদেব রায়ও শাসন করেছিলেন। ব্রিটিশদের আগে, সর্বশেষ ওঙ্গোল অঞ্চলের শাসক ছিলেন মণ্ডপতি রাজবংশ (জমিদার)। শ্রী রাজা রাজেশ্বর স্বামী মন্দিরে পাওয়া ঐতিহাসিক শিলালিপি অনুযায়ী, ওঙ্গোল শহরটি চোল দ্বারা নির্মিত হয়েছিল। কাশী বিশ্বেশ্বর স্বামী মন্দির, চন্না কেশবা স্বামী মন্দির এবং বীরঞ্জনেয় স্বামী মন্দিরটি রাজা ভঙ্কায়ালপতি মন্ত্রীর ও সেনাপ্রধানের দ্বারা ১৭ শতকের গোড়ার দিকে নির্মিত হয়েছিল। কর্নুল থেকে মারকাপুর রাজস্ব বিভাগের কিছু অংশ, গুন্টুর থেকে ওঙ্গোল রাজস্ব বিভাগ এবং নেল্লোর জেলা থেকে কান্দুকুর রাজস্ব বিভাগ কেটে ২রা ফেব্রুয়ারি ১৯৭০ সালে ওঙ্গোল জেলা গঠিত হয়। ১৯৭২ সালে এটির নাম পরিবর্তন করে প্রকাশম জেলা রাখা হয়েছিল - বিশিষ্ট মুক্তিযোদ্ধা, পরবর্তীকালে যৌথ মাদ্রাজ রাজ্যের মুখ্যমন্ত্রী এবং অন্ধ্র প্রদেশ রাজ্যের প্রথম মুখ্যমন্ত্রী, অন্ধ্র কেশরি শ্রী টাঙ্গুতুরী প্রকাশ পান্থুলুর স্মরণে। তিনি এই জেলার নাগুলুপালা পাড়ু মণ্ডলের কানুপার্থী গ্রামের একটি গ্রাম বিনোদরায়ুনী পালেমে জন্মগ্রহণ করেছিলেন। ওঙ্গোল ১৫.৫° উত্তর ৮০.০৫° পূর্ব স্থানাঙ্কে অবস্থিত। এর গড় উচ্চতা হল ১০ মি (৩৩ ফুট) এএমএসএল (গড় সমুদ্রতলের ওপরে) এবং এটি সমভূমিতে অবস্থিত। শহরটি ভারতের পূর্ব উপকূলে বঙ্গোপসাগরের প্রায় ১৫.৫৪ মাইল (২৫ কিমি) পশ্চিমে অবস্থিত। গ্রীষ্মের তাপমাত্রা সর্বোচ্চ ৪৪ °সে (১১১ °ফা) পৌঁছায়। মার্চ - মে মাসে সর্বোচ্চ তাপমাত্রা থাকে।, তবে এরপরে সাধারণত মৌসুমী বায়ুর প্রভাবে বৃষ্টি হয় এবং বার্ষিক গড় বৃষ্টিপাত ৭৯৪.৫ মিমি। এখানে উত্তর-পূর্ব এবং দক্ষিণ-পশ্চিম উভয় মৌসুমী বায়ুর প্রভাবেই বৃষ্টিপাত হয়। শীতের মরশুমে (নভেম্বর / ফেব্রুয়ারি পর্যন্ত) মনোরম জলবায়ু থাকে এবং এটি এখানকার সবচেয়ে উপভোগ্য সময়। শীতের মাসগুলি সাধারণত শুষ্ক থাকে, খুব কম বৃষ্টিপাত হয়। এখানকার গড় বার্ষিক তাপমাত্রা ২৪.৫°সে। ঘূর্ণিঝড় বছরের যে কোনও সময় ঘটতে পারে তবে সাধারণত অক্টোবর - ডিসেম্বর মাসে ঘটে। জনসংখ্যার ভিত্তিতে অন্ধ্র প্রদেশের শহরগুলির তালিকা অন্ধ্র প্রদেশের পৌর কর্পোরেশনগুলির তালিকা "Ongole Municipal Corporation publishes voter classification list"। The Hans India। Ongole। ৫ জুন ২০১৯। সংগ্রহের তারিখ ৮ জুন ২০১৯।  "Municipality Profile"। ongole.cdma.ap.gov.in। ২৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৯।  "Population statistics"। Census of India। The Registrar General & Census Commissioner, India। সংগ্রহের তারিখ ২৭ এপ্রিল ২০১৯।  "Statistical Abstract of Andhra Pradesh, 2015" (পিডিএফ)। Directorate of Economics & Statistics। Government of Andhra Pradesh। পৃষ্ঠা 44। ১৪ জুলাই ২০১৯ তারিখে মূল (PDF) থেকে আর্কাইভ করা। সংগ্রহের তারিখ ২৭ এপ্রিল ২০১৯।  "District Census Hand Book : Prakasam (Part B)" (PDF)। Census of India। Directorate of Census Operations, Andhra Pradesh। ২০১১। পৃষ্ঠা 48। সংগ্রহের তারিখ ১ জুন ২০১৯।  "Part III, District and Sub-District (Mandals)" (PDF)। Census of India। The Registrar General & Census Commissioner, India। পৃষ্ঠা 157,178। সংগ্রহের তারিখ ২৭ এপ্রিল ২০১৯।  India, The Hans (২০১৭-১২-০৩)। "Ongole Cattle"। www.thehansindia.com। সংগ্রহের তারিখ ২০১৯-০৪-২৭।  "Fears of severe Rohini karte dispelled"। The Hindu (ইংরেজি ভাষায়)। ২৫ মে ২০০৭। সংগ্রহের তারিখ ২৫ মে ২০১৭।  "Nellore and Ongole record season's highest temperatures"। Deccan Chronicle (ইংরেজি ভাষায়)। ২০১৯-০৫-০৭। সংগ্রহের তারিখ ২০১৯-০৫-১৮।  "Ongole Climatological Table Period: 1981–2010"। India Meteorological Department। ১২ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৬।  উইকিমিডিয়া কমন্সে ওঙ্গোল সংক্রান্ত মিডিয়া রয়েছে। টেমপ্লেট:Prakasam district